Title: ประกาศกระทรวงการคลัง เรื่อง การยกเว้นอากร ลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก (ฉบับที่ 3)

ประกาศกระทรวงการคลัง
เรื่อง การยกเว้นอากร
ลดและเพิ่มอัตราอากรศุลกากร
ตามข้อผูกพันในความตกลงมาร์ราเกชจัดตั้งองค์การการค้าโลก
(ฉบับที่ ๓)[๑]

โดยที่เป็นการสมควรแก้ไขเพิ่มเติมอัตราอากรศุลกากรสำหรับการนำเข้ากากถั่วเหลือง รหัสย่อย ๐๒ เฉพาะที่นำเข้ามาเพื่อใช้ในอุตสาหกรรมผลิตเพื่อมนุษย์บริโภค
และรหัสย่อย ๒๙ เฉพาะที่นำเข้ามาเพื่อใช้ในอุตสาหกรรมอื่น ๆ ตามประเภทย่อย ๒๓๐๔.๐๐.๙๐
สำหรับปี พ.ศ. ๒๕๖๑ ถึงปี พ.ศ. ๒๕๖๓ และเพื่อปฏิบัติตามข้อผูกพันในความตกลงมาร์ราเกชจัดตั้งองค์การการค้าโลก

อาศัยอำนาจตามความในมาตรา ๑๔ วรรคหนึ่ง แห่งพระราชกำหนดพิกัดอัตราศุลกากร
พ.ศ. ๒๕๓๐ ซึ่งแก้ไขเพิ่มเติมโดยพระราชบัญญัติแก้ไขเพิ่มเติมพระราชกำหนดพิกัดอัตราศุลกากร
พ.ศ. ๒๕๓๐ (ฉบับที่ ๘) พ.ศ. ๒๕๕๗ รัฐมนตรีว่าการกระทรวงการคลังโดยความเห็นชอบของคณะรัฐมนตรีออกประกาศไว้
ดังต่อไปนี้

ข้อ ๑  ให้ยกเลิกการลดและเพิ่มอัตราอากรศุลกากรสำ
หรับของตามประเภทย่อย ๒๓๐๔.๐๐.๙๐ รหัสย่อย ๐๒ และรหัสย่อย ๒๙ ตามบัญชีอัตราอากร ๒ ท้ายประกาศกระทรวงการคลัง
เรื่อง การยกเว้นอากร ลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก ลงวันที่ ๑๐ พฤศจิกายน
พ.ศ. ๒๕๖๐ ภาค ๒ พิกัดอัตราอากรขาเข้า และให้ลดและเพิ่มอัตราอากรศุลกากรสำหรับของตามบัญชีท้ายประกาศนี้แทน

ข้อ ๒  ประกาศนี้ให้ใช้บังคับตั้งแต่วันที่
๑ มกราคม พ.ศ. ๒๕๖๑ เป็นต้นไป

ประกาศ ณ วันที่ ๒๕ พฤษภาคม พ.ศ. ๒๕๖๑
อภิศักดิ์  ตันติวรวงศ์
รัฐมนตรีว่าการกระทรวงการคลัง

[เอกสารแนบท้าย]

๑. บัญชีท้ายประกาศกระทรวงการคลัง เรื่อง การยกเว้นอากร ลดและเพิ่มอัตราอากรศุลกากรตามข้อผูกพันในความตกลงมาร์ราเกชจัดตั้งองค์การการค้าโลก
(ฉบับที่ ๓) ลงวันที่ ๒๕ พฤษภาคม พ.ศ. ๒๕๖๑ ภาค ๒ พิกัดอัตราอากรขาเข้า

(ดูข้อมูลจากภาพกฎหมาย)

พรวิภา/จัดทำ
๒ มิถุนายน ๒๕๖๑

นุสรา/ตรวจ
๓ มิถุนายน ๒๕๖๑

[๑] ราชกิจจานุเบกษา
เล่ม ๑๓๕/ตอนพิเศษ ๑๒๕ ง/หน้า ๕/๑ มิถุนายน ๒๕๖๑